**Nárok na nezdaniteľnú časť základu dane /NČZD/ na manžela - manželku**

Je možnosť o ňu požiadať v druhej časti tlačiva Žiadosti o vykonanie ročného zúčtovania preddavkov na daň v bode I.. Pri jej uplatnení sa Vám znižuje základ pre výpočet dane.

Nárok na NČZD má aj cudzinec, pokiaľ spĺňa podmienku, že úhrn jeho zdaniteľných príjmov zo zdrojov na území Slovenska v zdaňovacom období 2018, tvorí 90% a viac zo všetkých príjmov, ktoré plynuli zo zdrojov na území SR a zo zdrojov v zahraničí.

Prečítajte si prosím najprv, za akých podmienok si môžete NČZD na manžela/manželku uplatniť a na konci nájdete pokyny k vyplneniu žiadosti.

Pre uplatnenie NĆZD je dôležité splnenie podmienky **žitia v spoločnej domácnosti** a ako doklad, že sa jedná o manžela/manželku, a teda sú zosobášení, je potrebné priniesť **kópiu sobášneho listu**. Žitie v spoločnej domácnosti sa nepreukazuje, ale riadi sa občianskym zákonníkom, kde je dané, že „Spoločnú domácnosť tvoria fyzické osoby, ktoré spolu trvale žijú a spoločne uhrádzajú náklady na svoje potreby“. V prípade, že bol sobáš v priebehu roka 2018, je nárok na NČZD len v alikvótnej výške počtu mesiacov splnenia ďalšej podmienky. A to, aby bolo manželstvo platné k 1.dňu kalendárneho mesiaca roku 2018.

Nárok je možné uplatniť na manžela/manželku, ktorý sa v zdaňovacom období roka 2018 :

**1. Stará o vyživované maloleté dieťa do 3 rokov veku,**

* alebo do 6 rokov veku v prípade dlhodobého nepriaznivého zdravotného stavu dieťaťa
* alebo do 6 rokov veku, ktoré je zverené do starostlivosti nahrádzajúcej starostlivosť rodičov podľa par. 2 písmena b, zákona o rodičovskom príspevku, najdlhšie však 3 roky od nadobudnutia právoplatnosti prvého rozhodnutia o o zverení dieťaťa do starostlivosti tej istej oprávnenej osobe

Splnenie tejto podmienky zdokladujete **rodným listom dieťaťa**, v prípade dieťaťa s nepriaznivým zdravotným stavom a dieťaťa zvereného do starostlivosti je potrebné doložiť **právoplatné rozhodnutie**. V prípade, že si manželka žiada NČZD na manžela, starajúceho sa o dieťa, zdokladujte starostlivosť potvrdením o poberaní rodičovského príspevku.

**2. Poberá peňažný príspevok na kompenzáciu zdravotného postihnutia** podľa par. 40, zákona 447/2008,

resp. peňažný príspevok na opatrovanie

Splnenie tejto podmienky zdokladujete **potvrdením o poberaní príspevku na opatrovanie**. Príspevok sa zarátava do vlastného príjmu manžela/manželky.

**3. Je zaradený do evidencie uchádzačov o zamestnanie**

Splnenie tejto podmienky zdokladujete **potvrdením o evidencii uchádzača o zamestnanie.** Odporúčame Vám pýtať si zo sociálnej poisťovne aj potvrdenie o nároku na dávky v nezamestnanosti v r. 2018, nakoľko tieto sa zarátavajú do vlastného príjmu manžela/manželky. Zarátavajú sa tie, na ktoré vznikol nárok od 1.1.2018 do 31.12.2018, nie podľa toho, kedy boli vyplatené, t.z. aj nárok za 12 2018.

**4. Je osobou so zdravotným postihnutím, resp. osobou s ťažkým zdravotným postihnutím**

Splnenie tejto podmienky zdokladujete Rozhodnutím o invalidite zo Sociálnej poisťovne, alebo kópiou preukazu ŤZP. Odporúčame Vám pýtať si zo Sociálnej poisťovne aj potvrdenie o nároku na invalidný dôchodok, nakoľko tento sa zarátava do vlastného príjmu manžela/manželky. Opäť sa zarátava za obdobie nároku od 1.1.2018 do 31.12.2018, nie podľa toho, kedy boli vyplatené, t.z. aj nárok za 12 2018.

Uplatnenie NČZD je možné v mesiacoch, kedy je splnená podmienka, že jeden z týchto štyroch bodov je platný k 01. dňu kalendárneho mesiaca. Čo znamená, že opätovne dochádzka k alikvotizácii počtu mesiacov splnenia podmienky.

**Výška vlastného príjmu manžela/manželky v roku 2018 nesmie presiahnuť čiastku 3 830,02 €.**

**Určenie výšky vlastného príjmu manžela/manželky -** do vlastného príjmu manželky sa nezapočítavajú :

**štátne sociálne dávky :**

rodičovský príspevok

príspevok pri narodení dieťaťa

príspevok rodičom, ktorým sa narodilo tri a viac detí súčasne, alebo sa i v priebehu dvoch rokov

narodili dvojčatá, alebo viac detí súčasne

príspevok na pohreb

prídavok na dieťa

príplatok k prídavku na dieťa

príplatok k príspevku pri narodení dieťaťa

**a ďalší príjem, ako je :**

štipendium

zvýšenie dôchodku pre bezvládnosť

daňový bonus

zamestnanecká prémia

**Pre výpočet vlastného príjmu manželky, je potrebné odpočítať :**

poistné na povinné sociálne poistenie

poistné na povinné zdravotné poistenie

nedoplatok z ročného zúčtovania zdravotného poistenia

**Vlastný príjem manželky môže byť napríklad :**

príjem zo závislej činnosti /z pracovného pomeru, z dohody/ bez ohľadu na to, či je zdaňovaný,

alebo od dane oslobodený/

príjem SZČO

príjem z prenájmu, výhry

príjem z kapitálového majetku /úroky v banke, výnos z cenných papierov a pod. /

náhrada príjmu pri PN, alebo OČR

suma príspevku zamestnávateľa na stravovanie

vyplatené cestovné náhrady

podiely na zisku

dávky vyplácané Sociálnou poisťovňou, ako nemocenské, dávky v nezamestnanosti, dôchodky,

úrazové dávky, vyplatené dávky z garančného poistenia

dávky v hmotnej núdzi

peňažné príspevky na kompenzáciu ZŤP

peňažný príspevok na opatrovanie

sociálna výpomoc a príspevky

**Pokiaľ sa Vás týka tento bod, vyznačíte ho krížikom a vypíšete osobného údaje manžela/manželky.**

**Pre uvedenie počtu mesiacov splnenia podmienky na uplatnenie NČZD, je potrebné určiť ich splnenie k 1. dňu kalendárneho mesiaca.**

Napr. manželia sú od 15.03.2018 a zároveň manželka spĺňa podmienku 3, je zaradená do evidencie uchádzačov o zamestnanie od 14.08.2018. To znamená, že obidve podmienky sú súčasne splnené k 01.09.2018 a počet mesiacov pre uplatnenie NĆZD je 4 mesiace /09, 10, 11 a 12/2018/

Napr. manželia sú od roku 2015, narodilo sa im dieťa 25.02.2018, čo znamená, že obidve podmienky sú súčasne splnené 10 mesiacov /03,04,05,06,07,08,09,10,11,12/2018/

Napr. manželia sú od roku 2015, v období od 01.02.2018 do 10.06.2018 bola manželka zaradená do evidencie uchádzačov o zamestnanie. Znamená to teda, že obidve podmienky sú súčasne splnené 5 mesiacov /02,03,04,05,06/2018/

**Do kolónky – Vyhlasujem, že výška vlastného príjmu manželky /manžela / ... do tejto tabuľky vpíšte vlastný príjem manželky, ktorý dosiahla v roku 2018 / podľa rozpisu započítavaných príjmov viď vyššie /.**